**JAVNA USTANOVA ZA UPRAVLJANJE**

 **ZAŠTIĆENIM DIJELOVIMA PRIRODE**

 **VARAŽDINSKE ŽUPANIJE**

Klasa: 112-01/20-01/1

Urbroj: 2186/1-015-20-1

Varaždin, 30. rujna 2020.g.

Na temelju članka 7., članka 8. stavka 3., članka 9., 10., 11., 12., 13., Pravilnika o radu, plaćama i naknadama Javne ustanove za upravljanje zaštićenim dijelovima prirode Varaždinske županije ravnateljica Javne ustanove za upravljanje zaštićenim dijelovima prirode Varaždinske županije, raspisuje –

**OGLAS**

za prijam zaposlenika na rad u Javnu ustanovu za upravljanje zaštićenim dijelovima prirode Varaždinske županije, na određeno vrijeme, za vrijeme predviđenog trajanja projekta (do 31.08.2022. godine), na radno mjesto:

– suradnik/ca na projektima – 1 izvršitelj/ica

Riječi i pojmovi koji imaju rodno značenje korišteni u ovom oglasu odnose se jednako na muški i ženski rod bez obzira jesu li korišteni u muškom ili ženskom rodu.

Stručni uvjeti:

- visoka stručna sprema

- poznavanje engleskog jezika u govoru i pismu

- poznavanje rada na računalu

- položen vozački ispit B kategorije.

Uz vlastoručno potpisanu prijavu svi kandidati/kinje obavezno prilažu:

- životopis

- presliku osobne iskaznice, putovnice ili domovnice

- presliku diplome

- elektronički zapis o podacima evidentiranim u bazi podataka Hrvatskog zavoda za

 mirovinsko osiguranje

- presliku uvjerenja nadležnog suda da se protiv kandidata ne vodi kazneni postupak

 (ne starije od 6 mjeseci).

Kandidat koji bude izabran dužan je dostaviti na uvid originale priloženih isprava.

Pisane prijave dostavljaju se u roku od **8 dana** od objave oglasa na stranicama HZZ-a, preporučeno poštom ili osobno na adresu: **Javna ustanova za upravljanje zaštićenim dijelovima prirode Varaždinske županije, Stanka Vraza 4, 42000 Varaždin,** s naznakom: **»Prijava na oglas za prijam zaposlenika – suradnik na projektima«.**

Urednom prijavom smatra se prijava koja sadržava sve podatke i priloge navedene u oglasu. Nepravodobne i neuredne prijave na oglas neće se razmatrati niti će podnositelji neurednih prijava biti pozvani na dopunu prijave.

Osobe koje podnesu nepravodobne ili nepotpune prijave ili ne ispunjavaju formalne uvjete iz oglasa ne smatraju se kandidatima prijavljenim na oglas, te će o tome biti obaviještene pisanim putem.

Nakon utvrđivanja koji kandidati ispunjavaju formalne uvjete, Povjerenstvo za izbor utvrdit će listu kandidata koji ispunjavaju formalne uvjete, te provesti testiranje kandidata radi provjere znanja, sposobnosti i vještina bitnih za obavljanje poslova radnog mjesta.

Testiranje kandidata će se provesti u Javnoj ustanovi za upravljanje zaštićenim dijelovima prirode Varaždinske županije i to: pismeno o zakonskim i drugim propisima iz područja zaštite prirode, te fondova EU (Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u razdoblju 2014-2020, Zakon o zaštiti prirode, Direktiva o očuvanju divljih ptica, Direktiva o očuvanju prirodnih staništa i divlje faune i flore, Zakon o šumama, Zakon o vodama).

Vrijeme održavanja testiranja biti će objavljeno najmanje 3 dana prije održavanja testiranja na Oglasnoj ploči i web stranici Javne ustanove za upravljanje zaštićenim dijelovima prirode Varaždinske županije, a o istom će kandidati biti obaviješteni i telefonski, odnosno elektronskom poštom ukoliko u prijavi dostave podatak za kontakt, u istom roku.

Kriterij za odabir kandidata bit će najbolji rezultat (najveći broj bodova) na provedenom testiranju.

Smatra se da je kandidat, koji ne pristupi testiranju povukao prijavu i više se ne smatra kandidatom.

Osobe koje prema posebnim propisima ostvaruju pravo prednosti pri zapošljavanju, dužne su se u prijavi pozvati na to pravo, te uz prijavu priložiti sve dokaze o ispunjavanju traženih uvjeta kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je osoba nezaposlena.

Pravo prednosti ostvaruje se samo pod jednakim uvjetima.

O rezultatima izbora kandidati će biti obaviješteni u roku od 5 (pet) dana nakon provedenog postupka izbora.

Izabrani kandidat imat će obvezatan probni rad od šest mjeseci.

 **RAVNATELJICA**

Jelena Pavleković,dipl.oec.